text: Spellerberg spiller KIF-kamp nr. 600 i semifinale i Silkeborg
  18 maj 2016 kl. 15.06
  Onsdag aften spiller KIF Kolding København semifinale mod Bjerringbro-Silkeborg - og her passerer Bo Spellerberg en ny milepæl, nemlig kamp nr. 600 i Kolding-trøjen.
  Kort før klokken 20,30 løber Bo Spellerberg på banen i Silkeborg til sin kamp nr. 600 for KIF Kolding København, der møder Bjerringbro-Silkeborg i det første semifinaleopgør.
  Bo Spellerberg erobrede i marts rekorden fra  Boris Schnuchel som den spiller, der har spillet flest kampe i KIF-trøjen.
  Boris Schnuchel havde rekorden med 588 - og nu runder Bo Spellerberg altså i aften de 600 kampe.
  Kampen mellem KIF Kolding København og Bjerringbro-Silkeborg kan følges på TV 2 Sport.
  
  